‘দেবীপুরাণ’ ও বৃহদ্ধর্মপুরাণ’ এ কুমারী পূজার বিধান দৃষ্ট হয়, সেখানে এক থেকে শুরু করে ষোল বৎসর বয়স্ক সুলক্ষণা কন্যাকে যথাবিধি পূজার বিধান আছে। তন্ত্রে এক থেকে শুরু করে ষোল বছর বয়স্কাকন্যাদের ষোড়শ দেবী নামে চিহ্নিত করার রীতি আছে। যেমন ১ বছর বয়স্কা কন্যাকে সন্ধ্যা কন্যাকে সন্ধ্যা নামে চিহ্নিত করা হয়। বাকিনামগুলি যথাক্রমে - সরস্বতী , ত্রিধামূর্তি , কালিকা, সুভগা, উমা, মালিনী , কুব্জিকা, কালসন্দর্ভা, অপরাজিতা , রুদ্রানী, ভৈরবী, মহালক্ষ্মী, পীঠনায়িকা, ক্ষেত্রজ্ঞা ও অম্বিকা। ‘যোগিনীতন্ত্র কুমারী নির্বাচনে জাতিভেদ মানতে বিষেধ করেছেন। এটি অবশ্যই দুর্গাপূজার এক উদারতার দিক, সহিষ্ণুতার দিক। তন্ত্রগ্রন্থাদিতে কুমারীপুজার মাহাত্ম্য বিশেষভাবে বর্ণিত হয়েছে। কুমারীকে ফুল দিলে তার ফল হয় মরুপর্বতের সমান। কুমারীকে মিষ্টি ও অন্ন ভোজন করালে ত্রিলোককে ভোজন করানো হয়। কুমারী তুষ্ট হলে স্বয়ং প্রসন্না হবেন - এই ভাবনা থেকেই কুমারী পুজার আয়োজন । নারীর প্রতি শ্রদ্ধাই দেবীকে শ্রদ্ধা – এই শিক্ষাই দেয় এই লোকাচার । আদিম মাতৃতান্ত্রিক সমাজ ব্যবস্থায় নারীর কর্তৃত্বকে কিছুটা হলেও স্বীকৃতি জানানো হয়েছে এই প্রথার মাধ্যামে। এখানেই এর প্রাসঙ্গিকতা ও সার্থকতা।